**Adatvédelmi Tájékoztató**

**a VVSK adatvédelmi rendszer felhasználói számára**

Az Európai Unió Általános Adatvédelmi Rendelete –az európai Parlament és a Tanács (EU) 2016/679 rendelete (GDPR) – előírásai alapján

**Az Ön személyes adatait** a Veresegyház Városi Sportkör (székhely: 2112 Veresegyház, Csokonai utca 2/A (a továbbiakban: VVSK) által fenntartott nyilvántartó rendszer működtetése során használjuk fel az alábbiak szerint.

Jelen Tájékoztató rendelkezéseinek kialakításakor a VVSK különös tekintettel vette figyelembe az Európai Parlament és a Tanács (EU) 2016/679 Rendelete (Általános Adatvédelmi Rendelet, a továbbiakban: GDPR), az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) és a Polgári Törvénykönyvről szóló 2013. évi V. törvény („Ptk.”), rendelkezéseit.

1. **Adatkezelés célja**
	1. az egyesület sportolóinak nyilvántartása a sportról szóló 2014. évi I. tv, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. tv, valamint a vonatkozó kormányrendeletekben foglalt kötelezettségek teljesítése,
	2. a nyilvántartó rendszer adatbázisának működtetése,
	3. a nyilvántartó rendszer működése során a felhasználó, illetve a munkáltatója által átadott személyes adatok kezelése.
2. **Adatkezelés jogalapja**
	1. Az adatkezelés folyamata a GDPR, illetve az Infotv. alapján történik.
	2. A személyes adat akkor kezelhető, ha
		1. ha az érintett ahhoz hozzájárulását adta [GDPR 6. cikk (1) bekezdés a) pontja, Infotv. 5. § (1) bekezdés a) pontja] vagy
		2. jogi kötelezettség teljesítéséhez szükséges [GDPR 6. cikk (1) bekezdés c) pontja, Infotv. 5. § (1) bekezdés b) pontja] (a továbbiakban: **kötelező** adatkezelés).
3. **Milyen adatokat kezelünk?**
	* + 1. a sportoló természetes személyazonosító adatait,
			2. a sportedzők, alkalmazottak munkáltatójára vonatkozó adatait,
			3. a mérkőzésjegyzőkönyvben foglalt adatokat,
			4. kiskorú természetes személy tag törvényes képviselőjének személyazonosító adatait

A személyazonosító jel helyébe lépő azonosítási módokról és az azonosító kódok használatáról szóló 1996. évi XX. törvény 4. § (4) bekezdése alapján természetes személyazonosító adat a természetes személy

családi és utóneve, születési családi és utóneve, születési helye, születési ideje, anyja születési családi és utóneve,

lakcíme, TAJ száma, személyazonosító igazolvány típusa, száma, iskolája neve:

e-mail címe, telefonszáma.

**A VVSK nyilvántartási rendszer működtetésében résztvevő felhasználók adatainak kezelése**

A rendszer működtetésében résztvevő felhasználók a rendszeren történő regisztrációjukkal önkéntes hozzájárulásukat adják ahhoz, hogy személyes adataikat az adatkezelő a jelen tájékoztató szerint kezelje A nyilvántartó rendszer működtetésében résztvevő felhasználók VVSK által kezelt adatai a következők:

a felhasználók személyazonosító adatai, a felhasználók munkáltatójára vonatkozó adatai, a felhasználók e-mail címe, telefonszáma.

**IV. Meddig kezelik az Ön adatait?**

1. **Általános szabályok**
	1. A III. részben megjelölt a, b, c pont szerinti adatok tekintetében kötelező adatkezelés a kötelező adatkezelést előíró, a jelen tájékoztatóban meghatározott, a VVSK-t adatkezelésre felhatalmazó jogszabályok hatálya alatt áll fenn.
	2. Amennyiben az egyéb résztvevő és a VVSK között külön jogviszony is létrejön, úgy az egyéb résztvevő adatai ezen jogviszonyra vonatkozó egyedi szabályok alapján, a VVSK erre vonatkozó külön szabályzata szerint kerülnek kezelésre.
2. **Egyéb kötelező adatkezelés hatálya alá nem tartozó képzésekre vonatkozó adatok kezelésének időtartama**
	1. Az egyéb résztvevő a regisztrációját egyoldalú nyilatkozatával bármikor jogosult megszüntetni a jelen tájékoztató VII. pontjában feltüntetett elektronikus címre írt elektronikus üzenettel. Az adatkezelő ebben az esetben a regisztrációt köteles – az elektronikus üzenet kézbesítését követően haladéktalanul –, de legkésőbb 8 munkanapon belül megszüntetni.
	2. A regisztráció az 1. pont szerinti megszüntetése csak a VVSK és a felhasználó között létrejött képzési szerződés egyidejű megszüntetésével lehetséges.
	3. Az 1. pont szerinti megszüntetés hiányában az adatkezelő a felhasználó adatait a regisztrációt és/vagy a szerződés megkötését és/vagy a szerződés megszűnését követő 5 évig őrzi.
3. **A VVSK nyilvántartási rendszer működtetésében résztvevő felhasználók adatai kezelésének időtartama**
	1. Az adatkezelő

a.a VVSK alkalmazott adatait az érintett felhasználó a VVSK-val fennálló munkaviszonyának vagy munkavégzésre irányuló egyéb jogviszonyának, munkaköri kötelezettségeinek megszűnéséig őrzi.

* 1. A VVSK nyilvántartási rendszer működtetésében résztvevő felhasználó, illetve munkáltatója az (1) bekezdésben felsorolt esetekben a regisztrációja megszüntetésével, illetve a jelen tájékoztató VII. pontjában feltüntetett elektronikus levélcímre írt elektronikus üzenettel kérheti a rá vonatkozó adatkezelés megszüntetését.
	2. Amennyiben a felhasználó és a VVSK között munkaviszony vagy munkavégzésre irányuló egyéb jogviszony is létrejön, úgy felhasználó adatai az adott jogviszonyra vonatkozó egyedi szabályok alapján, a VVSK erre vonatkozó külön szabályzata szerint kerülnek kezelésre.

**V. Ki fér hozzá az Ön adataihoz?**

1. **Az Ön adataihoz az adatkezelő és az adatvédelmi felelős fér hozzá.**
2. A VVSK rendszer nyilvántartásához – az eljárásban indokolt mértékig – jogosult hozzáférni:
	* a VVSK elnöke
	* meghatározott körben az elnök által feljogosított, VVSK-nál alkalmazásban álló személy, így különösen az edzők munkaköri feladataik ellátása kapcsán,
	* saját adatai tekintetében a felhasználó,
3. **Kérheti-e Ön adataihoz történő hozzáférést, azok helyesbítését, törlését, vagy kezelésének korlátozását?**
	1. A felhasználó az adatkezelés bármely szakaszában a jelen tájékoztató VII. pontjában megjelölt elérhetőségeken, írásban tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a kötelező adatkezelés kivételével - törlését vagy zárolását.
	2. A VVSK a személyes adatot helyesbíti, ha az a valóságnak nem felel meg, és a valóságnak megfelelő személyes adat a rendelkezésére áll.
	3. A VVSK zárolja a személyes adatot, ha a felhasználó ezt kéri, vagy ha a rendelkezésére álló információk alapján feltételezhető, hogy a törlés sértené a felhasználó jogos érdekeit. A zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.
	4. A VVSK megjelöli az általa kezelt személyes adatot, ha a felhasználó vitatja annak helyességét vagy pontosságát, de a vitatott személyes adat helytelensége vagy pontatlansága nem állapítható meg egyértelműen.
	5. A VVSK a személyes adatot törli, ha kezelése jogellenes, az érintett kéri, a kezelt adat hiányos vagy téves - és ez az állapot jogszerűen nem orvosolható - feltéve, hogy a törlést törvény nem zárja ki, az adatkezelés célja megszűnt, vagy az adatok tárolásának törvényben meghatározott határideje lejárt, azt a bíróság vagy a Nemzeti Adatvédelmi és Információszabadság Hatóság elrendelte.
	6. A VVSK a felhasználó adatát nem törölheti, ha az adatkezelést törvény rendelte el.
	7. A személyes adatok törlésére, zárolására, helyesbítésére 15 nap áll a VVSK rendelkezésére. Amennyiben a VVSK a felhasználó helyesbítés, zárolás vagy törlés iránti igényét nem teljesíti, az igény beérkezésétől számított 15 napon belül írásban közli az elutasítás indokait.
	8. Az adatkezelő a helyesbítésről, a zárolásról és a törlésről a felhasználót, továbbá mindazokat értesíti, akiknek korábban az adatot adatkezelés céljára továbbította. Az értesítést mellőzi, ha ez az adatkezelés céljára való tekintettel a felhasználó jogos érdekét nem sérti.
4. **Hogyan érvényesítheti az adatkezeléssel összefüggő egyéb jogait?**
	1. Ön tájékoztatást kérhet tőlünk arról, hogy mely személyes adatait kezeljük, ezt azonban – az adatkezelés jellegére tekintettel, éppen adatainak védelme érdekében – csak előzetes személyazonosítást követően tudjuk biztosítani. Erre irányuló igénye esetén kérjük, hogy azt a **veressportkor@t-online.hu** email címen jelezze felénk. Ugyanezen az elérhetőségeken fogadjuk az adatkezelés jogszerűségével kapcsolatos panaszokat is.
	2. **Adatkezelő adatai:**

Levelezési cím: VVSK (cím: **2112 Veresegyház, Csokonai utca 2/A)**

E-mail: **veressportkor@t-online.hu**

**Adatkezelő képviselőjének neve és annak elérhetősége:** Sándor Éva email: veressportkor@t-online.hu

Ön emellett az Adatkezeléssel kapcsolatos panaszával közvetlenül a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c; telefonszám: +36 1 3911400; e-mail: ugyfelszolgalat@naih.hu; honlap: http://www.naih.hu) jogorvoslati lehetőséggel, panasszal fordulhat.

Ön jogainak megsértése esetén bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható. Az Adatkezelő kérésre a Felhasználót tájékoztatja a jogorvoslat lehetőségéről és eszközeiről.